Na temelju članka 51. Statuta Grada Drniša („Službeni glasnik Grada Drniša“ broj, 2/21), Gradsko vijeće Grada Drniša na svojoj 2. sjednici održanoj 13. srpnja 2021. godine, donijelo je

**ODLUKU**

**o pokretanju postupka izrade**

**Strategije upravljanja nekretninama u vlasništvu Grada Drniša 2021.-2027.godine**

Članak 1.

Ovom se Odlukom pokreće postupak izrade Strategije upravljanja nekretninama u vlasništvu Grada Drniša za razdoblje od 2021. do 2027. godine.

Članak 2.

Strategija određuje ciljeve i smjernice za upravljanje i raspolaganje nekretninama u vlasništvu Grada u razdoblju od 2021. godine do 2027. godine. Strategijom upravljanja i raspolaganja se želi osigurati ekonomski svrhovito, učinkovito i transparentno upravljanje i raspolaganje nekretninama.

Članak 3.

Nositelj izrade Strategije upravljanja nekretninama u vlasništvu Grada Drniša je Upravni odjel za imovinsko pravna pitanja kadrovske i opće poslove Grada Drniša.

Gradonačelnik Grada Drniša posebnom odlukom imenovat će članove radne grupe za izradu Strategije upravljanja nekretninama u vlasništvu Grada Drniša 2021. – 2027 godine.

Članak 4.

Strategija se oslanja na Strategiju upravljanja državnom imovinom za razdoblje 2019. -2025. (Narodne novine, broj 96/19.) i načela koja su propisana za upravljanje i raspolaganje državnom imovinom.

Članak 5.

Ova Odluka stupa na snagu osmoga dana od dana objave u "Službenom glasniku Grada Drniša“.

KLASA:302-02/21-20/9

URBROJ: 2182/06-21-1

GRAD DRNIŠ

GRADSKO VIJEĆE

PREDSJEDNIK:

Tomislav Dželalija, dipl.ing.