Na temelju članka 7. stavak 1. i članka 10. stavak 3. Zakona o financiranju političkih aktivnosti, izborne promidžbe i referenduma (»Narodne novine«, broj 29/19. i 98/19.), Proračuna Grada Drniša za 2021.godinu, (“Službeni glasnik Grada Drniša”broj 9/20), članka 51. Statuta Grada Drniša (“Službeni glasnik Grada Drniša”broj 2/21), Gradsko vijeće Grada Drniša na 2. sjednici od 13. srpnja 2021. godine, donosi:

**ODLUKU**

**O RASPOREĐIVANJU SREDSTAVA ZA RAD POLITIČKIH STRANAKA**

**I NEZAVISNIH VIJEĆNIKA ZA RAZDOBLJE**

**od 15. lipnja do 31. prosinca 2021.**

Članak 1.

Ovom Odlukom raspoređuju se sredstva za financiranje političkih stranaka i nezavisnih članova zastupljenih u Gradskom vijeću Grada Drniša za razdoblje od 15. lipnja do 31. prosinca 2021. godine, koja su osigurana u Proračunu Grada Drniša za 2021. godinu.

Za svakog člana Gradskog vijeća utvrđuje se zakonski iznos sredstava u visini od 2.000,00 kuna godišnje, što mjesečno iznosi 166,66 kuna.

Za svakoga člana predstavničkog tijela podzastupljenog spola, političkim strankama odnosno nezavisnim članovima Gradskog vijeća pripada i pravo na naknadu u visini od 10% iznosa predviđenog po svakom članu predstavničkog tijela, te se utvrđuje iznos od 2.200,00 kuna godišnje, što mjesečno iznosi 183,33 kune.

Pojedinoj političkoj stranci pripada iznos sredstava razmjerno broju njenih članova Gradskog vijeća prema konačnim rezultatima izbora.

Ako pojedinom članu nakon konstituiranja Gradskog vijeća prestane članstvo u političkoj stranci, financijska sredstva koja se raspoređuju ostaju političkoj stranci kojoj je član pripadao u času konstituiranja Gradskog vijeća.

U slučaju udruživanja dviju ili više političkih stranaka, financijska sredstva koja se raspoređuju pripadaju političkoj stranci koja je pravni slijednik političkih stranaka koje su udruživanjem prestale postojati.

Članak 2.

Utvrđuje se da je na dan konstituiranja 15. lipnja 2021. godine, Gradsko vijeće Grada Drniša imalo 13 članova iz redova političkih stranaka, i to:

* Hrvatska demokratska zajednica (7 članova od čega 3 žene)
* Most - Domovinski pokret - Nezavisna lista Loza (2 člana)
* Hrvatsko socijalno liberalna stranka (1 člana)
* Hrvatska narodna stranka (1 člana od čega 1 žena)
* Nezavisna lista mladih, Podružnica NLM Drniš (2 člana od čega 1 žena)

Članak 3.

Sukladno članku 1. i 2. ove Odluke, sredstva za rad političkih stranaka i nezavisnih članova raspoređuju se u iznosu, kako slijedi:

|  |  |  |  |
| --- | --- | --- | --- |
| Naziv političke stranke | Broj članova/  vijećnika | Mjesečni iznos kuna | Ukupno za razdoblje od 15.06.-31.12.2021., kuna |
| Hrvatska demokratska zajednica | 7 | 1.216,63 | 7.908,09 |
| Most-Domovinski pokret-Nezavisna lista Loza | 2 | 333,32 | 2.166,58 |
| Nezavisna lista mladih, Podružnica NLM Drniš | 2 | 349,99 | 2.274,93 |
| Hrvatsko socijalno liberalna stranka | 1 | 166,66 | 1.083,29 |
| Hrvatska narodna stranka | 1 | 166,66 | 1.083,29 |
| UKUPNO |  |  | 14.516,18 |

Članak 4.

Sredstva za rad političkih stranaka i nezavisnih vijećnika, raspoređena na predloženi način, doznačuju se na žiro račun političke stranke, odnosno na poseban račun nezavisnih vijećnika Gradskog vijeća, tromjesečno u jednakim iznosima.

Članak 5.

Ova Odluka stupa na snagu osmog dana od dana objave u „Službenom glasniku Grada Drniša“, a primjenjuje se od 15. lipnja 2021. godine.

PREDSJEDNIK: Tomislav Dželalija, dipl.ing.

KLASA: 400-06/20-60/5

URBROJ: 2182/06-21-2